Ho tshwanetse ho hopolwa hore sepheo sa temo ka kakaretso ke ho etsa phaello. Ditjhelete tse ngata di a hlokahala ho jala soneblomo, mme ditjeho tse kenellang tlhahisong ya soneblomo ke ntlha ya bohlokwa ka ho fetisisa tsamaisong ya temo ya dijothollo.
Pele o jala dijothollo, ke taba ya bohlokwa ho tseba ditshenyehelo le hore tjhelete e bonahalang eka e tla kena ke e kae. Lemong sena ho bile le ho phahama ho matla ha disebediswa tsa temo mabapi le tlhahiso ya dijothollo, mme ho bohlokwa hore balemi ba je masapo a hloho hantle.
Phapang e tshwanetse ho etswa ho ya ka mekgahlelo e mmedi e fapaneng - ditjeho tse otlolohileng; kapa tse fetohang le tsa sehlooho kapa tse tsitsitseng.
Tsena di amana le tsamaiso ya mosebetsi wa bolemi ka kakaretso - ke ditjeho tse ke keng tsa amahanngwa ka ho otloloha le ho lengwa ha sejothollo se itseng. Ditjeho tsena hangata di tswela pele ho sa kgathalatsehe nako ya selemo kapa ya sehla. Ditjeho tsena di kenyeletsa ho hlahlojwa ha dibuka, makgetho a banka, meputso ya kgwedi le kgwedi le ya nakwana, ho hulwa ha tjhelete bankeng, ditjeho tsa makoloi le tse sebediswang ho ngola (seteishenari). Ditjeho tsena di fapana haholo pakeng tsa molemi le molemi ho ya ka boholo ba polasi, botebo ba mobu le mokgwa le ditjeho tsa tsamaiso.
Ditjeho tsena ke tse amanang le ho lengwa ha dijothollo tse itseng ka ho otloloha. Ditjeho di kenyeletsa tse kang diesel, manyolo, peo, dikhemikhale, kotulo, mmaraka le mesebetsi e tshohang e entswe. Hangata, ditjeho tsena di bapiswa ho ya ka hekthara ho sa tsotellwe hore efe, le teng ho ya ka mofuta wa temo le bokgoni ba kuno ba sejothollo se rerilweng.
Ho hlokolosi hore ho etswe morero o nepahetseng wa ditjhelete pele ho ka jalwa sejothollo sefe kapa sefe. Ho molemo haholo ho lokisa le ho jala sebaka se senyane ka nepo e le hore o be le monyetla wa ho kotula. Dikotsi temong ya poone di phahame hoo ho se nang kelello ho itshohlometsaka feela le ho ipeha maemong a kotsi - maemo a lehodimo ha a fane ka bonnete ba taba hoo taba ya ho nka tsela e kgutshwanyane ya ho paroletsa e sa kgothaletsweng. Hangata ho teng ditjeho tse sa nahanweng ha ho rerwa taba ya ho jala sejothollo - tlase mona ke mohlala wa mekgwa ya ho phethola mobu e ka nnang ya hlokahala nakong ya tlhahiso ya dijothollo.
Teranseporoto (tsamaiso) ya dijothollo.
Theibole ya 1: Mohlala wa ditjeho tse otlolohileng mabapi le ho lengwa ha soneblomo. (Sebedisa ditheko tsa moraorao tjena ho tseba maemo a jwale).
Theibole ya 2: Kuno e kgonahalang le tjhelete e kenang/ha dithekong tse fapaneng/tone.
Mohatong ona, tlhahiso ya soneblomo e ntle haholo - shebisisa, o bone ha eba mohlomong o tshwanetse ho jala soneblomo ho ena le mefuta e meng ya dijothollo e hlahiswang lebatoweng la heno.